als_Latn dik_Latn sag_Latn
Moti i keq dhe temperaturat e ulëta që kanë përfshirë vendin gjatë jave të fundit kanë shkaktuar probleme kryesisht në zonat malore të vendit.
Më problematike është qarku i Dibrës ku shumë komunat e thella si Trebisht, Ostren, Lura dhe Kalaja e Dodës vijojnë të jenë të bllokuara prej disa ditësh duke nderprere kontaktin me zonat urbane. Ndërsa aksi rrugor Qafë Bualli-Peshkopi kalohet me vështirësi me zinxhirë. Situatë e vështirë prej pranisë së akullit në rrugë vërehet edhe në aksin rrugor Qafë e Buallit që të çon për tek minierat e zonës D, ku përveç akullit në rrugë është edhe terreni i vështirë.
Akset rrugore Qafë Qelë-Pukë-Qafë Mali dhe Qafë Mali- Bajram Curri mund të kalohen vetëm me zinxhirë. Borëpastrueset kanë nisur hapjen e rrugës. Kalimi ne rrugën e kombit, Tuneli- Kalimash-Kukës-Morine mund të bëhet pa zinxhirë. Aksi Librazhd, Steblevë është i hapur. Ndërsa në atë Elbasan-Gjinar vihet re ende prania e ngricave në rrugë. Ne Qafen e Llogorasë, trashësia e borë është 30cm. Aksi Pogradec-Qafe Thane vazhdon ende të jetë i bllokuar.
Problematike është situata edhe në disa komuna të Krujës, shumë fshatra janë të izoluara. Në këtë zonë reshjet e shumta të borës kanë sjellë probleme të shumta për vendasit. Megjithe kushtet e veshtira te motit deri tani nuk ka pasur raste te kërkimit te ndihmës nga banoret e zonave te bllokuara.
als_Latn als_Latn als_Latn als_Latn